સમગ્ર વિશ્વમાંથી કોઈ પણ વ્યક્તિવિશેષ આવતી હોય તો અમદાવાદમાં ગાંધી આશ્રમની મુલાકાત તેમના માટે અનિવાર્ય જ ગણાય. વિશ્વની અનેક ક્ષેત્રોની ટોચની સેંકડો વ્યક્તિઓએ ગાંધી આશ્રમની મુલાકાત લીધી છે. આશ્રમમાં એક વિઝિટર બુક રાખવામાં આવી છે. ૧૯૬૩થી અત્યાર સુધી આ બુકમાં મહાનુભાવોએ મુલાકાત પછી પોતાના પ્રતિભાવ અને સંદેશ લખ્યા છે. અત્યાર સુધી ૨૧થી વધુ વિઝિટર બુક ભરાઈ ગઈ છે. આ બુકમાં જે પ્રતિસાદ લખાયો છે તે પણ એક અલગ અભ્યાસ અને લેખનો વિષય છે.